Chac-figuras de Lewis

Li chac-figuras de Lewis es un gruppe de chac-figuras del 12-esim secul. Ili esset trovat in 1831 sur Lewis in li Hebrides Exteriori, al nord-west de Scotia. Vi 78 chac-figuras, 14 piones por trictrac e un cintura-fible. Presc omni es sculptet de valrus-ivor, poces de dentes de balena, un materie inferiori al ivor. Quelces have vestigies de tintura rubi.

Ultra li piones, que haven formes geometric, omni li chac-figuras es sculptet in formes human. Li reyes, damas e epíscopes sede sur trones. Li reyes e damas porta un corone, li epíscopes porta un mitre e tenen un baston epíscopal. Li cavalles son cavallieros montat sur plutost litt cavalles. Ili portan un casco e tenen un lanse e un scude. Li turres es guerreros a pede, con casco, gladie e scude. Quelces morde li bord de su scude por representar "berserkers".

It es credet que li figuras esset fat in Scandinavia. Trondheim, Norvegia ha esset suggestet quam lor loc de origine. Un hipotese es que un mercator portat les por vender les in li citás ric viking del est de Irland, ma devet abandonar les sur Lewis, que esset in ti epoca sub li regne de Norvegia.

11 del figuras es exposit in li Royal Scottish Museum, Edinburgh, durante que li reste apartene al British Museum, London.

Categorie:Chac